सरकारी सप्लाई के सीमेंट से निजी भवन का निर्माण
सवाई माधोपुर. सरकारद्वारा उपलब्ध करवाए गए सीमेंट के कट्टों से बनाया जा रहा है निजी भवन।
नसं | सवाईमाधोपुर
सरकार ठेकेदारों को सरकारी विभागों के माध्यम से सरकारी सड़क एवं भवन निर्माण के लिए रियायती दरों पर सीमेंट उपलब्ध करवाती है, लेकिन क्या वास्तव में उक्त सीमेंट का उपयोग सरकारी कामों में होता है या फिर थाेड़ा सीमेंट सरकारी निर्माण में उपयोग करने के बाद ठेकेदार निजी कार्याे के लिए इस सीमेंट को बेच कर सरकार एवं जनता को चूना लगा कर घटिया काम कर रहे हैं।
सरकार द्वारा सरकारी कामों के लिए ठेकेदारों को विशेष कोटे के तहत दिए जाने वाले सीमेंट के कट्टों पर नोट फोर रिटेल सेल एवं गवर्नमेंट सप्लाई जैसी बातें लिखी होती है। इसके बावजूद शहर में जगह-जगह हो रहे निजी निर्माण कार्यों में इनका अवैध रूप से उपयोग होते देखा जा रहा है।
खैरदा स्थित अंबेडकर कॉलोनी में एक मकान की छत निर्माण कार्य के लिए नोट फोर रिटेल सेल अंकित कट्टों में भरे सीमेंट का उपयोग किया गया। यहां सौ से अधिक कट्टे मकान से सटे हुए खुली जगह पर रखे हुए थे, जिनका मकान मालिक और ठेकेदार की मौजूदगी में श्रमिकों द्वारा छत निर्माण कार्य के उपयोग में लिया गया। इस मामले की सूचना पुलिस कंट्रोल रूम को भी दी गई थी, लेकिन पुलिस ने वहां पहुंच संबंधित व्यक्ति से इन कट्टों के बारे में कोई जानकारी नहीं ली।
^जिनसीमेंट के कट्टों पर नोट फोर रिटेल सेल अंकित हैं, वे सरकारी काम के लिए उपलब्ध करवाए जाते हैं। पुलिस को कार्रवाई करनी चाहिए। विमलकुमार बंशीवाल, अधिशासी अभियंता, सानिवि
hin_Deva hin_Deva npi_Deva hin_Deva hin_Deva hin_Deva hin_Deva